Document ID: 32001R1621

Komisijas Regula (EK) Nr. 1621/2001
(2001. gada 8. augusts),
ar ko groza Regulu (EK) Nr. 1661/1999 par eksporta sertifikātu, kas nepieciešams lauksaimniecības produktiem, un to muitas iestāžu sarakstu, kas atļauj produktu deklarēšanu to laišanai brīvā apgrozībā Kopienā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 22. marta Regulu (EEK) Nr. 737/90 par nosacījumiem, kas regulē trešo valstu izcelsmes lauksaimniecības produktu importu pēc Černobiļas atomelektrostacijas avārijas [1], kurā jaunākie grozījumi izdarīti ar Regulu (EK) Nr. 616/2000 [2], un jo īpaši tās 6. pantu,
tā kā:
(1) Saskaņā ar 1. panta 3. punkta b) apakšpunktu Komisijas 1999. gada 27. jūlija Regulā (EK) Nr. 1661/1999, kas nosaka kārtību, kādā piemēro Padomes Regulu (EEK) Nr. 737/90 par nosacījumiem, kas regulē trešo valstu izcelsmes lauksaimniecības produktu importu pēc Černobiļas atomelektrostacijas avārijas [3], kurā grozījumi izdarīti ar Regulu (EK) Nr. 1627/2000 [4], minētās regulas I pielikumā uzskaitītos produktus var deklarēt to laišanai brīvā apgrozībā galamērķa dalībvalstī tikai ierobežotā skaitā muitas iestāžu. Regulas (EK) Nr. 1661/1999 III pielikumā ir minēto muitas iestāžu saraksts.
(2) Ņemot vērā Vācijas kompetento iestāžu pieprasījumu, minētajam sarakstam jāpievieno muitas iestādes, kas atrodas Vācijas teritorijā.
(3) 2000. gada jūnijā Pārtikas un veterinārā dienesta pārbaudes grupa veica pārbaudi Bulgārijā, lai izvērtētu esošo aprīkojumu un pasākumus radioaktīvā piesārņojuma noteikšanai pārtikas produktos un jo īpaši savvaļas sēnēs.
(4) Atskaitē par minēto pārbaudi ir ieteikts grozīt eksporta sertifikātu, kas ir norādīts Regulas (EK) Nr. 1661/1999 II pielikumā, lai nodrošinātu to, ka neatkarīga un pilnvarota persona ņem raksturīgus paraugus no sēņu sūtījumiem, kas domāti eksportam uz Kopienu.
(5) Tādēļ atbilstoši jāgroza Regula (EK) Nr. 1661/1999.
(6) Šajā regulā paredzētie pasākumi ir saskaņā ar atzinumu, ko sniegusi komiteja, kas izveidota ar Regulas (EEK) Nr. 737/90 7. pantu,
IR PIEŅĒMUSI ŠO REGULU.
1. pants
Regulu (EK) Nr. 1661/1999 groza šādi:
1. Regulas II pielikumu aizvieto ar tekstu, kas norādīts šīs regulas I pielikumā.
2. Regulas III pielikumu aizvieto ar tekstu, kas izklāstīts šīs regulas II pielikumā.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 8. augustā

Labels: 3
14
18
6